  Виталий Пронин 1. Мар лыдӟиськоды та дыре?2. Кыӵе удмурт книгаез лыдӟиды берлозэ?3. Мар лыдӟемды потэ? Александр Егоров, филология наукаосъя кандидат:1. Ӟуч литератураысь лыдӟисько А. Ивановлэсь «Общага на крови» романзэ, озьы ик япон авторлэсь Масару Ибукалэсь «После трёх уже поздно» книгазэ. Лыдӟыны кутски мадьяр авторлэсь Варга Домокошлэсь «Семь Я» нимо ужзэ.2. Удмурт литератураысь аслым тунсыко луисьсэ номыр но али уг адӟиськы.3. Туж троссэ лыдӟеме потэ но, жаляса верано, дыр уг шедьтӥськы ваньмызлы… Лариса Дмитриева, аспирант, «Калык творчествоя элькун корка» юртын ужась:1. Тэтчаса лыдӟиськисько: я Шарль Бодлерлэсь «Цветы зла», я Людмила Петрушевскаялэсь «Квартира Коломбины» (пьесаос), я Иво Андричез «Мост на Дрине», я бигер кылбурчиез Лилия Газизоваез.2. Удмуртысьтыз берлозэ лыдӟи Елена Панфиловалэсь «Мон - улӥсько!» кылбур бичетсэ, Эрик Батуевлэсь кылбуръёсын но статьяосыныз люкаса поттэм «Ночная радуга» сборниксэ но Августа Конюховалэсь «Живой голос века» книгазэ.3. Тодматскысал Андрей Белыен, туж тунсыкъяськытэ «Азвесь даур». Ваньмыз, мар соин герӟаськемын: литература, искусство, со вакытысь улон. Кузебай Герд сярысь роман лыдӟеме потэ! Сёма Павлов, Мускоысь студент, выжъёсъя инженер:1. Ф. Достоевскиез, «Повести и рассказы», Вадим Зеландлэсь «Пространство вариантов» книгазэ.2. Жаляса верано, удмуртсэ уг лыдӟиськы (шедьтыны секыт потэ кадь).3. Азьланьтысал Ф. Достоевскиен тодматсконме, Л. Толстойлэсь «Война и мир» романзэ пумозяз вуттысал; психоанализ бордаз кыске. Юрий Ерошкин, Удмурт театрысь артист:1. Лыдӟи А. Вампиловез, В. Красногоровез, А. Коровкинэз - ӟуч драматургиез.2. Удмуртсэ уг лыдӟиськы.3. Лыдӟем потэ Библиез но Коранэз.Анна Семёнова, Национальной библиотекаын ужась:1. И. Бунинлэсь веросъёссэ нош ик лыдӟи.2. А. Конюховалэн «Живой голос века» книгазэ (жаляса верано, ӟуч кылын).3. С. Дерендяевлэсь «Кука с Макой» бичетсэ. Дмитрий Иванов, студент, «Инвожо» журналын ужась:1. Е. Гришковецлэсь «Год жизни» гожтоссэ.2. П. Захаровлэсь, «Гондыр сюан яке шимес уйвӧт» ужзэ.  Кожа татчыИнтернетэ поттэм лыдӟетъёс:Выль «Инвожо», 2011, 11-12 http://issuu.com/invozho/docs/invozho-n-11-12-2011-webДарали Лелилэн «Гур сьӧрысь суредъёс» (2009) бичетэз http://issuu.com/national_library_of_udmurtya/docs/darali_leliЙӧскалык библиотекаен люкам книгаос: http://issuu.com/national_library_of_udmurtyaБуккроссингРесторатор Максим Коновалов блогаз (http://konovalov-maxim.livejournal.com) гожтэ:Италиысь вуэм одӥг ӟеч ужез пыӵатыны кутским. Оло вань куронъёсты чакланы ум быгатӥське, но кутскон сётэмын ук. Уж со бордын: «Кофе Семь» кафеын вань книгаосын тырмытэм кык ӝажы. Кыказ ик залын. Та милям библиотекамы. Кин кафее оген ветлэ - соос понна. Но та ӝажыос чакламын буккроссинг шуыса. Валамон кылэ берыктоно ке, кельшем книгаез сьӧре басьтыны луэ. Валамон, шумпотысалмы, со берен та ӝажые ик вуысал ке. Нош кинлэн дораз кыллё лыдӟем книгаосыз, соосты кинлы ке сётыны жаль ӧвӧл ке (валамон, весяклы), соосты татчы вайыны но ӝажые поныны яра. Потэ ке - книга бамъёс вискы асьтэлэсь визиткадэс чуртналэ.Тани толон мон кык книга вайи. Арнальд Индридасонлэсь «Каменный мешок» но Энтони Бурденлэсь «Вокруг света. В поисках совершенной еды» гожтэмъёсэс.Буккро́ссинг (англ. bookcrossing, «книгаберган») - кельшись уж, общественной уж, со быдэсме социальной сетьёслэн амалзыя, матын флешмоблы.Буккроссинг - со книгалэсь мозмытскон. Адями лыдӟем книгазэ кельтэ калыко интые (парке, кафее, поездэ, метроысь станцие). Со бере та книгаез шедьтыны быгатоз, лыдӟоз мукет адями. Бӧрысь ачиз но та бичетэз кельтыны кулэ.  